CELEX: 62007CA0213
Language: da
Date: 2008-12-16 00:00:00
Title: Sag C-213/07: Domstolens dom (Store Afdeling) af 16. december 2008 — Michaniki AE mod Ethniko Symvoulio Radiotileorasis og Ypoyrgos Epikrateias (anmodning om præjudiciel afgørelse fra Symvoulio tis Epikrateias — Grækenland) (Offentlige bygge- og anlægskontrakter — direktiv 93/37/EØF — artikel 24 — grunde til udelukkelse fra deltagelse i en udbudsprocedure — nationale foranstaltninger, hvorved der indføres uforenelighed mellem sektoren for offentligt bygge- og anlægsarbejde og sektoren for medievirksomheder)

21.2.2009   
            
            
               DA
            
            
               Den Europæiske Unions Tidende
            
            
               C 44/11
            
         Domstolens dom (Store Afdeling) af 16. december 2008 — Michaniki AE mod Ethniko Symvoulio Radiotileorasis og Ypoyrgos Epikrateias (anmodning om præjudiciel afgørelse fra Symvoulio tis Epikrateias — Grækenland)
   (Sag C-213/07) (1)
   
   (Offentlige bygge- og anlægskontrakter - direktiv 93/37/EØF - artikel 24 - grunde til udelukkelse fra deltagelse i en udbudsprocedure - nationale foranstaltninger, hvorved der indføres uforenelighed mellem sektoren for offentligt bygge- og anlægsarbejde og sektoren for medievirksomheder)
   (2009/C 44/18)
   Processprog: græsk
   Den forelæggende ret
   Symvoulio tis Epikrateias
   Parter i hovedsagen
   
      Sagsøger: Michaniki AE
   
      Sagsøgte: Ethniko Symvoulio Radiotileorasis og Ypoyrgos Epikrateias
   
      Procesdeltagere: Elliniki Technodomiki Techniki Ependytiki Viomichaniki AE, der er indtrådt i rettighederne for Pantechniki AE og Syndesmos Epichiriseon Periodikou Typou
   Sagens genstand
   Anmodning om præjudiciel afgørelse — Symvoulio tis Epikratias — fortolkning af artikel 24 i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter (EFT L 199, s. 54) — udtømmende eller ikke-udtømmende opregning af grundene til udelukkelse af en entreprenør fra deltagelse i udbudsproceduren
   Konklusion
   
               1)
            
            
               Artikel 24, stk. 1, i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter, som ændret ved Europa-Parlamentets og Rådets direktiv 97/52/EF af 13. oktober 1997, skal fortolkes således, at det indeholder en udtømmende opregning af de grunde, der er støttet på objektive faktorer vedrørende en entreprenørs faglige kvalifikationer, som kan begrunde udelukkelse fra deltagelse i en offentlig bygge- og anlægskontrakt. Dette direktiv hindrer imidlertid ikke, at en medlemsstat fastsætter andre udelukkelsesforanstaltninger med henblik på at sikre iagttagelsen af ligebehandlingsprincippet i forhold til de bydende og princippet om gennemsigtighed, når sådanne foranstaltninger ikke går ud over, hvad der er nødvendigt for at nå dette formål.
            
         
               2)
            
            
               Fællesskabsretten skal fortolkes således, at den er til hinder for en national bestemmelse, der samtidig med at den forfølger lovlige formål om ligebehandling af bydende og gennemsigtighed inden for rammerne af indgåelse af offentlige kontrakter, indfører en uigendrivelig formodning om uforenelighed mellem status som ejer, deltager, hovedaktionær eller medlem af ledelsen i en virksomhed, der er aktiv inden for mediesektoren, og status som ejer, deltager, hovedaktionær eller ledelsen i en virksomhed, som over for det offentlige eller en offentlig juridisk person i bred forstand påtager sig at gennemføre bygge- og anlægsarbejde eller levere varer eller præstere tjenesteydelser.
            
         
      (1)  EUT C 140 af 23.6.2007.